Clicks styg 12% oor handel beter as verwag is | Netwerk24
Deur Nellie Brand-Jonker 07 Oktober 2019 09:32
Clicks het nou 663 winkels.
Die Clicks-winkelgroep se aandeelprys het teen Maandagmiddag met 12% gestyg nadat ’n beter as verwagte handelsoorsig vir die boekjaar tot einde Augustus uitgereik is.
Sy aandeelprys het gedurende die dag tot sy hoogste vlak nog gestyg.
Clicks het met sy halfjaarresultate in April gesê hy verwag sy verwaterde wesensverdienste per aandeel gaan met tussen 10% en 15% styg.
Ná ’n sterker vertoning van sy Clicks-winkels en sy farmaseutiese groothandelaar UPD word nou verwag dié wesensverdienste gaan met tussen 15% en 18% styg.
Dit is omdat Clicks-winkels beter verkope gehad het en UPD voordeel getrek het uit nuwe verspreidingskontrakte en sy bedryfskapitaal wat beter bestuur is.
Sy resultate gaan na verwagting op 24 Oktober uitgereik word.
Clicks se aandeelprys het Vrydag op R218,20 gesluit en Maandagmiddag 12% tot Maandag tot R244,71 gestyg.
Meer oor: Clicks | Aandeelprys | Maatskappye | Kleinhandel | Handelsoorsig